ซอร์ดอาร์ตออนไลน์

ซอร์ดอาร์ตออนไลน์ (; โรมาจิ: "Sōdo Āto Onrain") เป็นไลต์โนเวลของญี่ปุ่นที่เขียนโดย เรกิ คาวาฮาระ และวาดภาพประกอบโดย abec โดยเนื้อเรื่องเกิดขึ้นในช่วงปี พ.ศ. 2563 และเน้นไปที่ตัวเอก คาสึโตะ "คิริโตะ" คิริกายะ และ อาสึนะ ยูกิ ซึ่งเนื้อเรื่องจะดําเนินในโลก MMORPG เสมือนจริง คาวาฮาระได้เขียนเรื่องนี้ลงเว็บโนเวลบนเว็บไซต์ของเขาตั้งแต่ปี พ.ศ. 2545-2551 ก่อนที่ไลท์โนเวลจะเริ่มตีพิมพ์ภายใต้สำนักพิมพ์ เด็นเกกิบุนโกะ ของ แอสกีมีเดียเวิร์กส ตั้งแต่วันที่ 10 เมษายน พ.ศ. 2552 พร้อมกับซีรีส์สปินออฟที่เปิดตัวในเดือนตุลาคม พ.ศ. 2555 ซึ่งซีรีส์นี้ตีพิมพ์มังงะออกมาแล้ว 12 เล่ม โดย แอสกีมีเดียเวิร์กส และ คาโดกาวะ
"ซอร์ดอาร์ตออนไลน์" ฉบับอนิเมะถูกสร้างโดยสตูดิโอ เอ-1 พิกเจอร์ส ซึ่งออกอากาศในประเทศญี่ปุ่นระหว่างเดือนกรกฎาคมถึงธันวาคม พ.ศ. 2555 ตามมาด้วยภาพยนตร์โทรทัศน์ ในวันที่ 31 ธันวาคม พ.ศ. 2556 และซีซันที่ 2 ในชื่อ ซอร์ดอาร์ตออนไลน์ ซีซัน 2 ซึ่งออกอากาศระหว่างเดือนกรกฎาคมถึงธันวาคม พ.ศ. 2557 และภาพยนตร์อนิเมะ ซอร์ดอาร์ตออนไลน์ เดอะมูฟวี่ ออร์ดินอลสเกล ที่มีเนื้อเรื่องต้นฉบับโดยคาวาฮาระและออกฉายครั้งแรกในญี่ปุ่นและเอเชียตะวันออกเฉียงใต้เมื่อวันที่ 18 กุมภาพันธ์ พ.ศ. 2560 ซึ่งต่อมามีอนิเมะสปินออฟในชื่อ ' ซึ่งออกอากาศในเดือนเมษายน พ.ศ. 2561 และซีซันที่ 3 ในชื่อ ' ที่ฉายระหว่างเดือนตุลาคม พ.ศ. 2561 ถึงกันยายน พ.ศ. 2563 และมีอนิเมะฉบับภาพยนตร์ในชื่อภาคว่า ซอร์ดอาร์ตออนไลน์ โปรเกรสซีฟ ซึ่งมีชื่อว่า ' ฉายเมื่อวันที่ 30 ตุลาคม พ.ศ. 2564 และภาคต่อ ' ฉายเมื่อวันที่ 22 ตุลาคม พ.ศ. 2565 นอกจากนี้ยังมีวิดีโอเกมที่อ้างอิงจากซีรีส์ซอร์ดอาร์ตออนไลน์จํานวนมาก ซึ่งออกจำหน่ายบนเครื่องเล่นวิดีโอเกม, พีซี และมือถือ
"ซอร์ดอาร์ตออนไลน์" ประสบความสำเร็จในเชิงพาณิชย์อย่างแพร่หลาย ไลท์โนเวลมียอดขายมากกว่า 30 ล้านเล่มทั่วโลก ในขณะที่อนิเมะได้รับเสียงวิจารณ์ทั้งเชิงบวกและเชิงลบ โดยได้รับคำชมในด้าน คุณภาพของแอนิเมชัน, ดนตรีประกอบ แต่ขณะเดียวกันก็ถูกวิจารณ์ในเรื่อง จังหวะการดำเนินเรื่องและบทที่ไม่สมเหตุสมผล
สำหรับในประเทศไทยฉบับไลต์โนเวล มีเซ็นชู เป็นผู้ถือลิขสิทธิ์ ส่วน ฉบับอนิเมะ โรส มีเดีย แอนด์ เอ็นเตอร์เทนเมนท์ เคยเป็นผู้ถือลิขสิทธิ์ในฤดูกาลที่ 1-2 และ ดรีม เอกซ์เพรส เป็นผู้ถือลิขสิทธิ์ในฉบับภาพยนตร์ Sword Art Online The movie : Ordinal Scale และ ฤดูกาลที่ 3 : Alizication, Alicization War of Underworld
โครงเรื่อง.
ฉากหลัง.
ซีรีส์ไลท์โนเวลนี้ดำเนินเรื่องผ่านโลกเสมือนจริงหลายแห่ง โดยเริ่มต้นจากเกม "Sword Art Online (SAO)" ซึ่งตั้งอยู่ในโลกที่เรียกว่า "Aincrad" แต่ละโลกสร้างขึ้นด้วยเกมเอนจินที่เรียกว่า "Cardinal System" ซึ่งพัฒนาโดย คายาบะ อากิฮิโกะ สำหรับ "SAO" โดยเฉพาะ แต่ต่อมาได้ถูกนำไปใช้ซ้ำในเกม "Alfheim Online (ALO)" และภายหลังถูกส่งมอบให้ คิริโตะ ในรูปแบบของ World Seed ซึ่งเขาได้นำไปเผยแพร่ทางออนไลน์เพื่อฟื้นฟูอุตสาหกรรมโลกเสมือนจริง
โลกที่สาม "Gun Gale Online (GGO)" ปรากฏขึ้นในอาร์คที่สาม โดยเป็นเกมยิงมุมมองบุคคลที่หนึ่งแทนที่จะเป็นเกมแนวสวมบทบาท และก็เป็นฉากหลักของภาค "Alternative Gun Gale Online" ซึ่งถูกสร้างขึ้นโดยบริษัทอเมริกันโดยใช้ "World Seed"
โลกที่สี่ "Underworld (UW)" ปรากฏในอาร์คที่สี่ โดยสร้างขึ้นจาก "World Seed" เป็นพื้นฐาน แต่มีความสมจริงเทียบเท่ากับโลกแห่งความเป็นจริง เนื่องจากใช้ทรัพยากรของรัฐบาลจำนวนมากในการดูแลระบบให้ทำงานต่อเนื่อง
ตัวละคร.
ต่อไปนี้เป็นรายชื่อของตัวละครจากในไลต์โนเวล , อนิเมะและมังงะของซอร์ดอาร์ตออนไลน์ ตัวละครส่วนใหญ่ได้รับการแนะนำให้รู้จักจะเป็นเกมเมอร์ที่เล่นและติดอยู่ในโลกแห่งความจริงเสมือน เกมเล่นตามบทบาท (VRMMORPG) Sword Art Online นอกจากนี้ยังมีเกมออนไลน์อื่นๆอีกหลายแห่งได้แก่ : Sword Art Online (SAO), Alfheim Online (ALO), Gun Gale Online (GGO) และ UnderWorld (UW)
เรื่องย่อ.
ในปี 2022 ได้มีการเปิดตัวเกมสวมบทบาทออนไลน์เสมือนจริงหลายคน (VRMMORPG) ที่มีชื่อเรียกว่า Sword Art Online (SAO) โดยใช้อุปกรณ์ที่มีชื่อว่า เนิฟเกียร์ (NerveGear) เป็น หมวกกันน็อคที่กระตุ้นประสาทสัมผัสทั้งห้าของผู้ใช้ผ่านสมองผู้เล่นสามารถสัมผัสและควบคุมตัวละครในเกมด้วยความคิด โดยทั้งเกม SAO และ NerveGear ถูกสร้างขึ้นโดย คายาบะ อากิฮิโกะ
เมื่อวันที่ 6 พฤศจิกายน ผู้เล่นจำนวน 10,000 คน ได้ทำการล๊อกอินเข้าสู่เกม SAO เป็นครั้งแรก แต่พบว่าพวกเขาไม่สามารถที่จะออกจากระบบได้ หลังจากนั้น คายาบะได้ปรากฏตัวและบอกผู้เล่นว่าพวกเขาจะต้องเอาชนะบอสที่อยู่บนหอคอย Aincrad ไปเรื่อยๆจนถึงชั้นที่100 หากพวกเขาต้องการที่จะเป็นอิสระและออกจากเกมได้ นอกจากนี้เขายังบอกอีกว่าหากผู้เล่นนั้น ตายในเกม จะทำให้ตัวผู้เล่นนั้นตายในชีวิตจริงด้วยโดยการส่งกระแสไฟฟ้าที่อยู่ในเนิฟเกียร์ ไปทำลายสมอง หรือหากบังคับหรือพยายามจะเอา เนิฟเกียร์ออก เพื่อที่จะออกจากเกม ก็จะได้รับความตายในชีวิตจริงเช่นกัน ดังนั้นเพื่อที่จะออกจากเกมมรณะนี้ได้จำเป็นต้องจัดการบอสชั้นที่ 100 ของหอคอย Aincrad ให้ได้เท่านั้น
หนึ่งในผู้เล่นชื่อ "คิริโตะ" หรือชื่อจริง "คิริกายะ คาซึโตะ" เป็นหนึ่งใน ผู้เล่นที่เข้าร่วมการทดสอบเกมที่มีจำนวนมากกว่า 1,000 คน ด้วยความได้เปรียบจากประสบการณ์การเล่นเกม VR ก่อนหน้า เพื่อปกป้องผู้ทดสอบเบต้าคนอื่นจากการถูกเลือกปฏิบัติ เขาเลือกที่จะแยกตัวเองออกจากกลุ่ม และเล่นเกมเพียงคนเดียวหรือที่เรียกว่า สายโซโล่ โดยเขามีฉายาว่า "บีตเตอร์" เป็นคำผสมของ "Beta Tester" และ "Cheater" เมื่อเกมผ่านมาได้ระยะหนึ่งในที่สุดคิริโตะ ก็ผูกมิตรกับ หญิงสาวคนหนึ่งชื่อ "อาสึนะ" หรือชื่อจริง "ยูกิ อาสึนะ" สร้างและพัฒนาความสัมพันธ์มาเรื่อยๆ และหลังจากนั้นก็แต่งงานกับเธอในเกม และได้ผ่านอะไรมากมายหลายอย่าง แต่เรื่องราวนั้นเป็นเพียงจุดเริ่มต้นของเรื่องราวเท่านั้น
อนิเมะ.
Season I : Sword Art Online.
 ซีซั่นที่ 1 : ซอร์ดอาร์ตออนไลน์ 
คิริงายะ คาสึโตะ เขาได้เข้าร่วมเล่น เกม เสมือนจริงที่มีชื่อว่า Sword Art Online หรือ SAO ซึ่งเมื่อเขาเล่นเกมส์ ต้อง พบว่าตนเอง ไม่สามารถล็อกเอาท์ออกจากเกมได้ เหล่าผู้เล่นเกมทั้งหมดต้อง ติดอยู่ภายในเกม โดยไม่มีใครรู้ว่าผู้พัฒนาเกม (คายาบะ อากิฮิโกะ) มีเป้าหมายที่แท้จริงอย่างไรกันแน่!!! แต่ทางออกจากเกมนี้ไปได้มีเพียงต้องเคลียร์เกมได้สำเร็จ หรือไม่ก็ เกมโอเวอร์เกม ซึ่งก็หมายถึง การตายของผู้เล่นที่เกิดขึ้นจริง ดังนั้นเพื่อตอบสนองเงื่อนไขของการเคลียร์เกมนี้และ ออกจากโลกเสมือนจริง คาสึโตะจึงต้องเคลียร์เกมนี้ให้สำเร็จให้ได้ หรือเขาต้องพบกับความตาย!
Season II : Sword Art Online 2.
 ซีซั่นที่ 2 : ซอร์ดอาร์ตออนไลน์ II 
หนึ่งปีผ่านไป หลังจากเกิดคดีใน Sword Art Online คิริโตะได้รับการไหว้วานจาก คิคุโอกะ เซจิโร่ แห่ง “กองเวอร์ชวล” กระทรวงกิจการภายในและการสื่อสาร ในการค้นหา “Death Gun” ที่อยู่ในโลกของ Gun Gale Online ซึ่งผู้เล่นใดก็ตามที่ถูกอวาตาร์ลึกลับยิงด้วยปืนสีดำจะต้องสูญเสียชีวิตใน โลกแห่งความเป็นจริงไปด้วย คิริโตะเองไม่ได้ปักใจเชื่อว่าผลกระทบของโลกเสมือนจริงนี้จะส่งผลต่อชีวิต ของผู้เล่นในโลกจริงได้ การเดินทางเพื่อตามหาเบาะแสของ “Death Gun” จึงได้เริ่มต้นขึ้น ซึ่งการผจญภัยครั้งนี้คิริโตะได้เพื่อนร่วมเดินทางเป็นมือปืนสไนเปอร์สาวนาม ว่า ชินอน ด้วยความช่วยเหลือของเธอในครั้งนี้ คิริโตะจึงได้ตัดสินใจที่จะเข้าร่วมในการแข่งทัวนาเม้นท์ “Bullet of Bullets” เพื่อคัดเลือกผู้ใช้ปืนที่ทรงพลังที่สุดในโลก Gun Gale Online เพื่อที่จะได้เป็นเป้าหมายของอวาตาร์ลึกลับผู้ใช้ “Death Gun”
Movie : Sword Art Online The Movie Ordinal Scale.
 ภาพยนตร์อนิเมะ : ซอร์ดอาร์ตออนไลน์ เดอะมูฟวี่ ออร์ดินอล สเกล 
ในปี ค.ส.2026 อ๊อกม่า (Augma) ได้เปิดตัวสู่สาธารณชนในฐานะ เครื่องจำลองโลกเสมือน ซึ่งเป็นระบบทางเลือกใหม่แทนที่ของ อามิวสเฟียร์ (AmuSphere) เนื่องจากมีหน้าที่ในการจำลองความเป็นจริงในขณะที่ผู้เล่นยังคงมีสติ มากกว่าที่จะใช้ FullDive ซึ่งผู้เล่นจะอยู่ในสภาวะไม่ได้สติ เกมการต่อสู้ที่โดดเด่นที่สุดของอ๊อกม่า (Augma) คือ ออร์ดินอล สเกล (Ordinal Scale) ซึ่งมีระบบRanking โดยความสามารถของผู้เล่นจะถูกจัดอันดับด้วยตัวเลขตามลำดับ
อาสึนะ, ลิซเบ็ธ และซิลิก้า ได้พยายามชักชวน คิริโตะ ให้มาเล่น ออร์ดินอล สเกล (Ordinal Scale) ด้วยกัน เมื่อได้ยินว่า จะมีบอส ในไอน์แครด (Aincrad) จากเกม SAO ปรากฏตัวในเกมนี้เช่นกัน ทำให้คิริโตะสนใจ และเข้าร่วมกับอาสึนะ และไคล์น ในการต่อสู้กับบอส ระหว่างต่อสู้นั้นจะมีคนนำโชคของเกมเป็นนักร้องไอดอลสาวชื่อว่า "ยูนะ" ปรากฏตัวขึ้นและจะทำให้ผู้เล่นได้รับบัฟขณะที่เธอกำลังร้องเพลง. คิริโตะไม่ประสบความสำเร็จในการโจมตีบอส เนื่องจากความอ่อนแอทางด้านร่างกายและขาดความคล่องตัว เพราะการเล่นเกม ออร์ดินอล สเกลต้องใช้ร่างกายในโลกจริงขยับไปด้วย และมีผู้เล่นอันดับ 2 ที่มีชื่อว่า "เอจิ" เข้ามาช่วยเหลือ ทำให้กลุ่มปาร์ตี้ใหญ่เอาชนะบอสได้ ก่อนที่อาซึนะจะฆ่าบอสลงเป็นการโจมตีครั้งสุดท้าย เอจิได้กระซิบว่า "สวิตช์" ซึ่งเป็นศัพท์เทคนิค ของเกม SAO ทำให้อาสึนะนั้นเอะใจขึ้นมาว่า เขาอาจจะเป็นผู้เหลือรอดจากเกมมรณะ SAO ก็เป็นได้
Season III : Sword Art Online : Alicization.
 ซีซั่นที่ 3 : ซอร์ดอาร์ตออนไลน์ อลิไซเซชั่น 
คิริโตะ รับงานเป็นผู้ทดสอบระบบ FullDive รุ่นที่ 4 Soul Translator ซึ่งทำให้เขาไปอยู่ในโลกเสมือน Underworld ที่เวลาเดินเร็วกว่าโลกความเป็นจริง 1,000 เท่า เขาได้ใช้ชีวิตในนั้นตั้งแต่เด็ก จนใช้เวลาร่วม 11 ปี แต่ความทรงจำเหตุการณ์ต่างๆ กลับถูกผนึกไว้หลังกลับสู่โลกเดิม จนวันหนึ่ง คิริโตะบาดเจ็บสาหัสจาก Johnny Black (อดีตสมาชิกของ Death Gun ที่รอดอยู่) ต่อหน้าอาสึนะ ผลจากยาฉีดเข้าร่าง ทำให้เขาหยุดหายใจ แม้จะช่วยทำให้หัวใจเต้นอีกครั้ง แต่เกิดความเสียหายทางสมองจากขาดอ๊อกซิเจนเป็นเวลานาน คิริโตะอยู่ในอาการโคม่าไม่ได้สติ มีกลุ่มคนที่ใช้อุปกรณ์ Soul Translators พาเขาไปรักษา ซึ่งทำให้เขาได้ความทรงจำเดิมในโลก Underworld กลับไปผจญภัยในโลกนั้น จนกว่าจะมีหนทางพาเขากลับมาโลกเดิมได้
Season III : Sword Art Online : Alicization War of Underworld.
 ซีซั่นที่ 3 : ซอร์ดอาร์ตออนไลน์ อลิไซเซชั่น วอร์ ออฟ อันเดอร์เวิร์ด 
คิริโตะ รับงานเป็นผู้ทดสอบระบบ FullDive รุ่นที่ 4 Soul Translator ซึ่งทำให้เขาไปอยู่ในโลกเสมือน Underworld ที่เวลาเดินเร็วกว่าโลกความเป็นจริง 1,000 เท่า เขาได้ใช้ชีวิตในนั้นตั้งแต่เด็ก จนใช้เวลาร่วม 11 ปี แต่ความทรงจำเหตุการณ์ต่างๆ กลับถูกผนึกไว้หลังกลับสู่โลกเดิม จนวันหนึ่ง คิริโตะบาดเจ็บสาหัสจาก Johnny Black (อดีตสมาชิกของ Death Gun ที่รอดอยู่) ต่อหน้าอาสึนะ ผลจากยาฉีดเข้าร่าง ทำให้เขาหยุดหายใจ แม้จะช่วยทำให้หัวใจเต้นอีกครั้ง แต่เกิดความเสียหายทางสมองจากขาดอ๊อกซิเจนเป็นเวลานาน คิริโตะอยู่ในอาการโคม่าไม่ได้สติ มีกลุ่มคนที่ใช้อุปกรณ์ Soul Translators พาเขาไปรักษา ซึ่งทำให้เขาได้ความทรงจำเดิมในโลก Underworld กลับไปผจญภัยในโลกนั้น จนกว่าจะมีหนทางพาเขากลับมาโลกเดิมได้
Season III : Sword Art Online : Alicization War of Underworld Final Season.
 ซีซั่นที่ 3 : ซอร์ดอาร์ตออนไลน์ อลิไซเซชั่น วอร์ ออฟ อันเดอร์เวิร์ด ไฟนอล ซีซั่น 
หลังจากที่คิริโตะได้ผจญภัยไปในโลกเสมือน Underworld ที่เวลาเดินเร็วกว่าโลกความเป็นจริง 1,000 เท่า เขานั้นได้ทำการต่อสู้และเสียเพื่อนสุดที่รักไปทำให้คิดจะตายแทนซึ่งในตอนนั้นได้เกิดเหตุการณ์ฝั่งอเมริกามาตัดไฟพอดีจึงทำให้สูญเสียสภาพจิตใจไป ซึ่งในขณะนี้ฝั่งอาสึนะ และ เพื่อนๆได้ทำการเข้าเกมเพื่อที่จะไปช่วยเหลือเพื่อที่จะทำให้เขาได้ความทรงจำเดิมในโลกเดิมนั่นเอง
Movie : Sword Art Online Progressive : Aria of a Starless Night [ ท่วงทำนองราตรีไร้ดารา ].
 ภาพยนตร์อนิเมะ : ซอร์ดอาร์ตออนไลน์ เดอะมูฟวี่ ท่วงทำนองราตรีไร้ดารา 
เนื้อเรื่องส่วนเสริมของอนิเมะภาคแรกสุด ที่เล่าเรื่องราวที่เป็นจุดต้นกำเนิดของปราสาทเหล็กลอยฟ้า "Aincrad" ของเกมมรณะ "ซอร์ดอาร์ตออนไลน์" ชั้นที่ 1 ใหม่อีกครั้ง เกี่ยวกับเรื่องราวต่างๆที่ไม่ถูกกล่าวถึงในซอร์ดอาร์ตออนไลน์ภาคแรก โดย ซอร์ดอาร์ตออนไลน์ เดอะมูฟวี่นี้จะดำเนินเล่าเรื่องราวต่างๆ ผ่านมุมมองของตัวละครนางเอกอย่าง "ยูกิ อาสึนะ" ตั้งแต่ก่อนเข้าเกมมรณะ "ซอร์ดอาร์ตออนไลน์" รวมถึงมีการพูดถึงเรื่องราวของเพื่อนสนิทคนหนึ่งของอาสึนะ "มิซึมิ หรือ มิโตะ" ซึ่งจะทำให้เห็นถึงมุมมองที่แตกต่างออกไปของเรื่องราวที่เกิดขึ้นและจบลงไปแล้วของซอร์ดอาร์ตออนไลน์เอง <br>
Movie : Sword Art Online Progressive : Scherzo of Deep Night [ สแกรโซแห่งสนธยาโศก ].
 ภาพยนตร์อนิเมะ : ซอร์ดอาร์ตออนไลน์ เดอะมูฟวี่ สแกรโซแห่งสนธยาโศก 
<br>
เสียงพากย์.
เสียงพากย์ไทยของ Sword Art Online จะมีทั้งหมด 2 ทีมพากย์ด้วยกัน ประกอบด้วยทีมงานพากย์จาก Rose(อดีตผู้ถือครองลิขสิทธิ์ในประเทศไทย) และ Dex (ผู้ถือครองลิขสิทธิ์ปัจจุบันในประเทศไทย)
Rose ได้มีการพากย์เสียงภาษาไทยในส่วนของ Sword Art Online (ฤดูกาลที่1) และ Sword Art Online II (ฤดูกาลที่ 2)
Dex ได้มีการพากย์เสียงภาษาไทยในส่วนของ Sword Art Online The Movie : Ordinal Scale (มูฟวี่) และเสียงญี่ปุ่นบรรยายไทย(ซับไทย) ในส่วนของ Sword Art Online (ฤดูกาลที่1) และ Sword Art Online Alicization, Alicization war of underworld (ฤดูกาลที่ 3)
เพลงประกอบอนิเมะที่ใช้.
เพลงเปิด.
1.Crossing Field ขับร้องโดย LiSA [ภาค 1 : SAO ตอนที่ 2-14] [ใช้เป็นเพลงปิดของตอนที่ 1 และตอนที่ 25]
2.Innocence ขับร้องโดย Aoi Eir [ภาค 1 : SAO ตอนที่ 15-24]
3.Ignite ขับร้องโดย Aoi Eir [ภาค 2 : SAO II ตอนที่ 2-14] [ใช้เป็นเพลงเปิดตอนที่ 1]
4.Courage ขับร้องโดย Tomatsu Haruka [ภาค 2 : SAO II ตอนที่ 15-17],[ภาค 2 : SAO II ตอนที่ 18-23]
5.Separate Ways ขับร้องโดย Tomatsu Haruka [ภาค 2 : SAO II ตอนที่ 24]
6.Adamas ขับร้องโดย LiSA [ภาค 3 : Alicization ตอนที่ 1-13]
7.Register ขับร้องโดย ASCA [ภาค 3 : Alicization ตอนที่ 14-24]
8.Resolution ขับร้องโดย Tomatsu Haruka [ภาค 3 : Alicization War of Underworld ตอนที่ 1-12]
9.Anima ขับร้องโดย Reona [ภาค 3 : Alicization War of Underworld Final Season ตอนที่ 1-10] [ใช้เป็นเพลงปิดของตอนที่ 11]
เพลงปิด.
1.Yume Sekai ขับร้องโดย Tomatsu Haruka [ภาค 1 : SAO ตอนที่ 2-14]
2.Overfly ขับร้องโดย Haruna Luna [ภาค 1 : SAO ตอนที่ 15-24]
3.Niji no Oto ขับร้องโดย Aoi Eir [Movie : Extra Edition]
4.Startear ขับร้องโดย Haruna Luna [ภาค 2 ปฐมบทที่ 3 GGO ตอนที่ 2-14]
5.No more time machine ขับร้องโดย LiSA [ภาค 2 ปฐมบทที่ 4 Calibur ตอนที่ 15-17]
6.Shirushi ขับร้องโดย LiSA [ภาค 2 ปฐมบทที่ 5 Mother's Rosario ตอนที่ 18-24]
7.Iris ขับร้องโดย Aor Eir [ภาค 3 : Alicization ตอนที่ 1-13]
8.Forget me not ขับร้องโดย ReoNa [ภาค 3 : Alicization ตอนที่ 14-24]
9.Niji no Kanata ni ขับร้องโดย ReoNa [ภาค 3 : Alicization ตอนที่ 19]
10.Unlasting ขับร้องโดย LiSA [ภาค 3 : Alicization War of Underworld ตอนที่ 1-12]
11.I will ขับร้องโดย Aor Eir [ภาค 3 : Alicization War of Underworld Final Season ตอนที่ 1-10]
เพลงประกอบภาพยนตร์.
1. Crossing Field ขับร้องโดย LiSA [Movie : Extra Edition]
2. Catch the moment ขับร้องโดย LiSA [Movie : Ordinal Scale]
3. Yuke ขับร้องโดย LiSA [Movie : (Progressive) Aria of the Starless night]
ไลต์โนเวล.
ซอร์ดอาร์ตออนไลน์ เป็นไลต์โนเวลแบบซ๊รี่ย์ยาวจากประเทศญี่ปุ่น ที่ถูกเขียนขึ้นโดย เรกิ คาวาฮาระ ที่มีการทำภาพประกอบโดย abec. โดยนิยายเรื่องนี้ เรื่องราวจะเกิดขึ้นในอนาคตอันใกล้ และมุ่งเน้นไปที่โลกเสมือนจริงซึ่ง เป็นเกมแนว MMORPG. แต่เดิมถูกแต่งขึ้นและเผยแพร่เองผ่านทางอินเทอร์เน็ต โดยผู้เขียนใช้นามแฝงว่า Fumio Kunori, ASCII Media Works ได้เริ่มนำนวนิยายนี้ไปตีพิมพ์ในวันที่ 10 เมษายน 2009 ภายใต้สำนักพิมพ์ Dengeki Bunko. โดยปัจจุบันไลต์โนเวลเรื่องนี้ได้ดำเนินเรื่องมาจนถึงเล่มที่ 24 เมื่อวันที่ 9 พฤษภาคม 2020 ที่ผ่านมา. โดยในประเทศไทยได้ถูกนำมาแปลและตีพิมพ์เพื่อวางจำหน่ายครั้งแรกเมื่อวันที่ 19 ตุลาคม 2012 โดยสำนักพิมพ์ Zenshu. ไลต์โนเวลเรื่องนี้ได้ถูกแปลในประเทศอื่นเช่นกัน อาธิเช่น จีน, ไต้หวัน, เกาหลีใต้, ฝรั่งเศส, โปแลนด์ และรัสเซีย กับยอดขายรวมทั่วโลก มากกว่า 16 ล้านเล่ม.
รายการอ้างอิง.
<templatestyles src="Reflist/styles.css" />